ད་ལྟའི་དུས་སྐབས་འདིར་ང་ཚོའི་བོད་མི་རིགས་འདི་དཀའ་ངལ་ཆེན་པོ་ཞིག་གི་འོག་ལ་བསྡད་ཡོད།འདིར་སློབ་གྲྭ་བ་ཕྲུ་གུའི་ནང་བོད་ནས་གསར་འབྱོར་ཕྲུ་གུ་ཅི་ཡོད་ཁྱོད་ཚོས་ལག་པ་རྐྱོངས་དང༌།ཁྱེད་ཚོས་ཤེས་གསལ་རེད།སོ་སོའི་ཕ་མ་ཚོའི་གནས་སྟངས་གང་འདྲ་བྱས་ནས་སྡོད་དགོས་ཀྱི་འདུགཞེད་སྣང་གི་འོག་ལ་སེམས་ལ་ཡོད་པའི་སྐད་ཆ་ཁ་ནས་འདོན་ས་མེད་པ།བོད་མི་ནང་ཚགས་ཐུག་འཕྲད་སྐབས་སུ་ཡང་སྐད་ཆ་བཤད་སྐབས་མིག་ཕར་ལྟ་ཚུར་ལྟ་མང་པོ་བྱེད་དགོས་པ་རྟག་པར་ཡོང་གི་འདུགསྙིང་རྗེ།བོད་ནས་ཡོང་མཁན་ཚོས་ང་ཐུག་པར་ཡོང་དུས་ང་སྡོད་སའི་ཁང་པའི་ནང་ལ་ཕར་ལྟ་ཚུར་ལྟ་བྱེད་དགོས་པ་མེད་ན་ཡང༌།བོད་ནང་གི་བག་ཆགས་དབང་གིས་ངའི་ཡིག་ཚང་ནང་ང་ལ་སྐད་ཆ་བཤད་དུས་ཀྱང་ཕར་ལྟ་ཚུར་ལྟ་མང་པོ་བྱེད་ཀྱི་འདུགབོད་ནང་ཞེད་སྣང་ཆེན་པོའི་འོག་ལ་སྡོད་དགོས་པས་མ་ཚད་པར།བོད་མི་རིགས་རིག་གཞུང་བཅས་པ་རྩ་བརླག་འགྲོ་རྒྱུའི་དུས་མཚམས་ལ་སླེབས་ཡོད་པ་རེད།